उत्तर प्रदेश की सियासत के सूरमा कैसे बने आजम खान? उनके बारे में ये बातें नहीं जानते होंगे आप  
अपने बयान की वजह से चर्चा में हैं आजम खान 
1980 में पहली बार जीता था विधानसभा चुनाव 
साल 1992 में थामा था समाजवादी पार्टी का दामन
समाजवादी पार्टी के नेता आजम खान (Azam Khan) का विवादों से पुराना नाता रहा है. एक बार फिर वे अपने बयान की वजह से चर्चा में हैं. इस बार उन्होंने रामपुर से अपनी प्रतिद्वंदी और अपनी बीजेपी की उम्मीदवार जयाप्रदा को लेकर टिप्पणी की है. दरअसल, आजम खान ने एक जनसभा के दौरान जयाप्रदा पर निशाना साधते हुए कहा था, 'जिसको हम ऊंगली पकड़कर रामपुर लाए, आपने 10 साल जिससे अपना प्रतिनिधित्व कराया...उसकी असलियत समझने में आपको 17 बरस लगे, मैं 17 दिन में पहचान गया कि इनके नीचे की अंडरवियर का रंग खाकी है.' हालांकि, उन्होंने प्रत्यक्ष रूप से जयाप्रदा का नाम नहीं लिया, लेकिन इस बयान के बाद वे विवादों में घिर गए हैं और उनपर मुकदमा दर्ज हो चुका है. एक तरह बीजेपी आजम खान पर हमलावर है, तो दूसरी तरफ जयाप्रदा ने इस मामले में मायावती से मदद की अपील की है.